חדשות 2: האב שתקף מורה: "מתחרט על מעשיי"
20/03/2013 11:02 | האב שתקף מורה: "מתחרט על מעשיי"
לאחר שהחליטה המשטרה להגיש כתב אישום נגד י', שהכה בסוף השבוע איש חינוך בחטיבת הביניים שבה לומד בנו כיוון שלקח ממנו את הסלולרי שהיה ברשותו, התייחס אתמול הראשון לאירוע, והביע חרטה על שקרה. "זה לא הייתי אני באותו הרגע", אמר. זוגתו הפנתה אצבע מאשימה לכיוונה של ההנהלה: "המקרה יכול היה להימנע"
האב ובת זוגו טענו כי המקרה יכול היה להימנע אילו הייתה הנהלת בית הספר נענית לבקשתם להיפגש עם גורמים מקצועיים בחטיבת הביניים. "שבוע לפני האירוע התקשרתי ליועצת ואמרתי לה שמדובר במקרה דחוף", אמרה מ', בת זוגו של האב הנאשם. "ביקשתי שתיערך שיחה עם המורה והילד, אך לא קיבלתי כל תגובה מבית הספר", ציינה.עם החלטת בית המשפט לשחרר את האב למעצר בית, התייחס המורה שהותקף, שבינתיים מתאושש בביתו מהאירוע, לסוגייה, ואמר כי "אנחנו חיים במדינת חוק. שהדברים יתנהלו כפי שהם צריכים להתנהל". באשר לשאלה האם יחזור ללמד בבית הספר, השיב כי אינו מעוניין לעסוק בנושא.ממשרד החינוך נמסר, כי "בית הספר שולל את טענות ההורים ואת הניסיון להסיט את הדיון מהמקרה הקשה שראוי לכל גינוי".